2006 թվականից ուժի մեջ մտած «Նախադպրոցական կրթության մասին» օրենքը հիմք է հանդիսանում բոլոր երեխաների համար հավասար կրթական հնարավորություններ ստեղծելուն։ Սակայն 2015 թվականին բրիտանական Enabling Education Center-ի, Բաց հասարակության հիմնադրամներ-Հայաստանի և «Հույսի կամուրջ» հասարակական կազմակերպության կողմից իրականացված «Հաշմանդամություն ունեցող երեխաների կրթական անցումը Հայաստանում» հետազոտությունը փաստեց, որ 2010-ին Հայաստանի կողմից վավերացված Հաշմանդամություն ունեցող անձանց իրավունքների մասին կոնվենցիայի 24-րդ՝ կրթության իրավունքին վերաբերող, հոդվածը բավարար չափով չի իրացվում ոչ միայն դպրոցներում և համալսարաններում, այլև նախադպրոցական ուսումնական հաստատություններում։